་དོན་འགྲུབ་དང་མི་
འགྲུབ་པའི་རྒྱུ་མཚན་གྱིས་བཤད་པའོ། །དངོས་གཞི་ལ་གཉིས་ཏེ། མདོར་བསྟན་པ་དང་
རྒྱས་པར་བཤད་པའོ། །དང་པོ་ལ་ལྔ་སྟེ། རང་གཞན་དབང་དུ་ཤོར་བའི་རྒྱུ་མཚན་དང༌།
ཡན་ལག་གི་མདོར་
གཞན་རང་དབང་དུ་འདུ་བའི་རྒྱུ་མཚན། རྩ་བའི་མདོར་བསྟན།
བསྟན༑ དམ་ཚིག་གསུམ་གྱི་མདོར་བསྟན་ནོ། །དང་པོ་ནི་བདག་ཉིད་གཞན་དབང་ཤོར་བ་
དང་༑ །ཅེས་པས། རང་གཞན་དབང་དུ་ཤོར་བ་ཆིག་ཆོག་མ་བསྒོམ་མ་ཤེས་པའི་སྐྱོན།
གཞན་དོན་མི་འགྲུབ་པ་ཡང་ཆིག་ཆོག་མ་བསྒོམ་མ་ཤེས་པའི་སྐྱོན་ནོ། །ཇོ་བཟང་མ་བྱུང་པ་
ཡང་ཆིག་ཆོག་མ་བསྒོམ་མ་ཤེས་པའི་སྐྱོན། སྡོད་མ་ཚུགས་པ་ཡང་ཆིག་ཆོག་མ་བསྒོམ་མ་
ཤེས་པའི་སྐྱོན་ནོ། །གཉིས་པ་ནི་གཞན་རྣམས་དབང་དུ་འདུ་བ་ཞེས་པས། སྣང་བ་རང་
དབང་དུ་འདུ་བ་ཡང་ཆིག་ཆོག་མ་བསྒོམ་ཤེས་པའི་ཕན་ཡོན། དེ་བཞིན་དུ་འགྲོ་དོན་འགྲུབ་པ་
ཇོ་བོ་བཟང་བ། སྡོད་ཚུགས་པ་ཡང་ཆིག་ཆོག་བསྒོམ་ཤེས་པའི་ཕན་ཡོན་ནོ། །དེ་ལྟ་བུའི་
གདམས་ངག་གནད་ཅན་དེ་གང་ཡིན་ན།
གསུམ་པ་རྩ་བ་ཅིག་ཅེས་པས་གཞི་མ་འདི་དགོས་
ཏེ༑ འཁོར་འདས་ཀྱི་ཆོས་ཐམས་ཅད་རང་སེམས་ཕྱག་རྒྱ་ཆེན་པོར་རྟོགས་ནས། དགག་
སྒྲུབ་དང་བྲལ་བ་ཅིག་དགོས། དེ་སྐྱོང་བའི་ཐབས་ལ། ཡན་ལག་བཞི་ཞེས་པས། ཆོག་
ཤེེས་དགོས། བྱ་བ་ཐོངས་དགོས། འདོད་པ་ཟད་དགོས། སྡོད་ཚུགས་དགོས། ལྔ་
པ་དམ་ཚིག་གསུམ་ཞེས་པས། སྐུ་གསུང་ཐུགས་ཀྱི་ལག་ལེན་ནོ། །རྒྱས་པར་བཤད་པ་ལ་
གསུམ་སྟེ། རྩ་བའི་རྒྱས་བཤད།ཾ ཡན་ལག་གི་རྒྱས་བཤད། དམ་ཚིག་གསུམ་གྱི་རྒྱས་
བཤད་དོ། །དང་པོ་ལ་གསུམ་སྟེ་རྩ་བའི་ངོ་ཏི་ངོ་སྤྲད་པ་དང༌། རྩ་བ་ཉིད་མེད་ཐབས་མེད་
260

པར་བསྟན་པ་དང༌། ཐག་ཆོད་ན་རྩ་བ་དེ་ཉིད་ཀྱིས་ཆོག་པར་བསྟན་པའོ། །དང་པོ་རྩ་བའི་
ཁྱིམ་རྣམས་ཅིག་ཏུ་བསྲེ་ཞེས་པས།
སེམས་ཅན་གྱི་སེམས་འཕགས་པའི་ཐུགས་རང་གི་
སེམས་དབྱེར་མེད་དུ་བསྲེས་ལ་ཕྱག་རྒྱ་ཆེན་པོའི་ངང་དུ་ལྷན་གྱིས་བཞག་གོ། །དེ་ལྟར་བཞག་
པས་འཁོར་འདས་ཀྱི་ཆོས་ཐམས་ཅད་སེམས་སྐྱེ་མེད་ཀྱི་ངང་དུ་འདྲེས་ཏེ། དགྱེས་རྡོར་ལས།
སེམས་ཅིག་སྲོག་ཆགས་གསོད་པ་ཉིད་ཅེས་པས། འཁོར་འདས་ཀྱི་ཆོས་ཐམས་ཅད་སྐྱེ་མེད་
དུ་འདྲེས་པའི་སེམས་གཅིག་པོ་དེས་གཉིས་འཛིན་གྱི་སྲོག་གཅོད་པའོ། །རྗེ་བྲམ་ཟེའི་ཆེན་པོའི་
ཞལ་ནས། རྩ་བའི་ཁྱིམ་ན་གནས་པའི་ཕྱིར། །ཡིད་ཀྱི་རྣམ་ཤེས་བཙོན་དུ་བཟུང༌། །ཅེས་
པའི་དོན་ཡང་ཡིན་ནོ། །བླ་མ་གླིང་གི་ཞལ་ནས།
བླ་མ་ཕྱོགས་བཅུའི་སངས་རྒྱས་
དང་༑ །རང་སེམས་གཉིས་མེད་གཅིག་ཏུ་འདྲེས། །དབྱེར་མེད་ཆུ་ལ་ཆུ་བཞག་འདྲ། །
ཞེས་པས་ཡང་དེའོ། །དེ་ལྟ་བུའི་སངས་རྒྱས་ཀྱི་དགོངས་པ་དེ་རང་ལ་ཡོད་པ་བླ་མའི་དྲིན་
གྱིས་རྟོགས་པས། མ་བྱིན་པར་ཡང་བླང་བར་བྱ། །ཞེས་པའི་དོན་ཡང་དེའོ། །སྣང་བ་
མ་འགགས་པར་ཤར་བའི་ཡབ་དང༌། སྟོང་ཉིད་མ་སྐྱེས་པའི་ཡུམ་གཉིས་སྣང་སྟོང་དབྱེར་
མེད་དུ་འདུག་པས། མི་ཚངས་པར་ཡང་སྤྱད་པར་བྱ། །ཞེས་པའི་དོན་ཡང་དེའོ། །
འཁོར་འདས་སྣ་ཚོགས་སུ་ཤར་ཡང་རྨི་ལམ་སྒྱུ་མ་ལྟ་བུར་མི་བདེན་པར་འདུག་པས། རྫུན་གྱི་
ཚིག་ཀྱང་སྨྲ་བར་བྱ། །ཞེས་པའི་དོན་ཡང་དེའོ། །དེ་ལྟར་རྟོགས་པས་རྩ་བ་གཅིག་པོ་ངོ་
འཕྲོད་པ་ཞེས་བྱ་སྟེ། རྒྱལ་བས་དགོངས་ཏེ་གསུངས་པ་ཡི། །དམ་ཚིག་བཞི་པོ་བསྲུང་བར་
།ཞེས་པའི་དོན་ཡང་དེའོ། །གཉིས་པ་རྩ་བ་ཉིད་མེད་ཐབས་མེད་པར་བསྟན་པ་ནི།
རྩ་བ་གཅིག་པོ་ཐག་ཆོད་ནས་ཅེས་པ་གོང་གི་རྟོགས་པ་དེ་ལྟ་བུ་ཅིག་མ་ཤར་ན། ཐུན་མོང་གི
དངོས་གྲུབ་གྲུབ་ཆེན་བརྒྱད་དང་འཕྲིན་ལས་བཞི། མངོན་ཤེས་དང་རྫུ་འཕྲུལ་བསམ་གྱིས་མི་
ཁྱབ་པ་ཐོབ་ཀྱང༌། འཁོར་བ་ལས་མི་འདའ་བས་རྩ་བ་ཐག་ཆོད་ཀྱི་རྟོགས་པ་མེད་ཐབས་མེད་
དོ༑ །གསུམ་པ་ཐག་ཆོད་ན་རྩ་བ་དེ་ཉིད་ཀྱིས་ཆོག་པར་བསྟན་པ་ནི། དགོས་མེད་བརྩོན་དུ་
ཟིན་ལགས་ནས། །ཅེས་པས། རྟོག་པའི་དོན་དེ་ཉིད་བསྐྱང་པས། སྣང་བ་ཆོས་སྐུར་
ཤར་ནས་བློ་བདེ་མལ་དུ་ཚུད། འཁོར་འདས་ཀུན་ལ་འདེད་པ་མཛད་དོ། །རྩ་བ་སྐྱོང་བར་
261

བྱེད་པའི་ཡན་ལག་རྒྱས་བཤད་ལ་བཞི། ཆོག་ཤེས་པའི་དཔེ་བསྟན་དང་། འཇིག་རྟེན་གྱི་
བྱ་བ་བཏང་བ་དང་། འདོད་པ་ཟད་པར་བསྟན་པ་དང༌། བསྒོམ་དགོས་པར་བསྟན་
པའོ༑ · །དང་པོ་ནི། ལྟོ་བ་འགྲངས་ནས་མི་འདོད་བྱ། །ཞེས་པས། དཔེར་ན་ལྟོ་
འགྲངས་ནས་ཟོས་ན། ཕོ་ལོག་བྱུང༌། ན་ཚ་སྡུག་བསྔལ་ལ་སྦྱོར་བས་འགྲངས་པ་དང་འཕྲོ་
བཅད་དགོས་སོ། །གཞན་ཡང་རྒྱལ་པོ་གྲགས་པ་མཐའ་ཡས་ལྟ་བུའི་སྐྱོན་ཡང་ཡོང་བས་
ཆོག་ཤེས་དགོས་བསྟན་པ། དཔེ་དེ་བཞིན་དུ་ཕྱག་རྒྱ་ཆེན་པོའི་རྟོགས་པ་ཤར་ནས་དེ་ཉིད་རང་
ལ་ཆོག་ཤེས་བྱ་དགོས། དེ་མ་བྱས་པར་ཐ་སྙད་ཀྱི་རྗེས་ཕྱིར་འབྲངས་ན། རྣམ་རྟོག་གི་
དབང་དུ་འབྲངས་ཏེ་འཁོར་བར་ལྟུང་ངོ་།
།གཉིས་པ་འཇིག་རྟེན་པའི་བྱ་བ་བཏང་བར་
གདམས་པ་ནི། སོ་ནམ་ཟིན་ནས་ཉལ་ལ་སྡད། །ཅེས་པས། སོ་ནམ་ཟིན་པའི་མི་དེ་ལ་
བྱ་རྒྱུ་མེད་པས་ཉལ་བ་ལྟར་དུ། ཕྱག་རྒྱ་ཆེན་པོའི་རྟོགས་པ་ཤར་བ་དེ་ཡང་། སོ་ནམ་ཟིན་
པ་དང་འདྲ་བས། ད་སོ་ནམ་སྣ་བཞི་དང་ཆོས་བརྒྱད་ཚོང་ཁྱེ་སྤོགས་འཇིག་རྟེན་གྱི་བྱ་བ་ཐམས་
ཅད་ཕྱད་ཀྱི་བཏང་ལ་མི་རོ་ལྟར་ཉལ་ལྷན་ལ་བསྡད་དོ།
།འདོད་པ་ཟད་པར་བསྟན་པ་ལ་
གསུམ་སྟེ། ཆོས་ཀྱི་འདོད་པ་ཟད་པར་བསྟན་པ།
ནོར་གྱི་འདོད་པ་ཟད་པར་བསྟན་པ།
ཆོག་ཤེས་མ་ཤེས་ཀྱི་སྐྱོན་བསྟན་པའོ། །དང་པོ་ནི་ཆོས་དང་ཅེས་པས་རྟོག་པ་དེ་ཉིད་སྐྱོང་བའི་
ཐབས་ལམ་ཚང་ལ་ཁ་ལག་མ་ནོར་བ་ཅིག་མ་གཏོགས་པ་གདམས་ངག་མང་པོ་སྣོད་སོགས་མི་
བྱ་བར་ཆོས་ཀྱི་འདོད་པ་ཟད་ལྷན་པར་བྱ། དེ་མ་བྱས་ན་སླར་རྩ་བ་འཆུགས་ནས་རྣམ་རྟོག་གི་
དབང་དུ་འཆར་རོ། །གཉིས་པ་ཟང་ཟིང་མི་འདོད་བྱ་ཅེས་པས། གཉེན་དང་ནོར་རྫས་
ཐམས་ཅད་བློས་ལིངས་ཀྱིས་བཏང་དགོས། དེ་མ་བཏང་ན་རྩ་བ་འཆུགས་ནས་འགྲོ།
གསུམ་པ་དང་པོ་ཆོག་ཤེས་པའི་སྐྱོན་ནི། ཕྱག་རྒྱ་ཆེན་པོའི་རྟོགས་པ་མེད་པར་ལུས་ངག་གི་
དགེ་སྦྱོར་གྱི་ཆོག་པར་བརྩི་ན། ྋའཁོར་བའི་སྡུག་བསྔལ་ལས་མི་ཐར་ཏེ་ཆོག་ཤེས་པའི་སྐྱོན།
ཕྱག་རྒྱ་ཆེན་པོའི་རྟོགས་པ་ཤར་ནས། དེ་ཉིད་མི་སྐྱོང་བར་ཐ་སྙད་ཀྱི་རྗེས་ཕྱིར་
སླར་རྣམ་རྟོག་གི་རྒྱུ་རུ་འགྲོ་བས་ཆོག་མ་ཤེས་པའི་སྐྱོན། དཔེར་ན་གླང་པོ་ཆེ་རྙེད་ནས་གླང་
པོའི་རྗེས་འཚོལ་བ་དང་འདྲའོ། །བཞི་པ་བསྒོམ་དགོས་པར་བསྟན་པ་ནི། རི་དྭགས་ཉལ་
262

སར་ཕུར་པ་གདབ། །ཅེས་པས། གངས་ཁྲོད་ནགས་ཁྲོད་རི་ཁྲོད་ལ་སོགས་པ་དབེན་པའི་
གནས་སུ་ཕུར་པ་བཏབ་པའམ་ཤིང་སྐྱེས་པ་བཞིན་དུ་རྐྱེན་གང་གིས་དང་གཡོ་འགུལ་མེད་པར་
སྡོད་ཚུགས་པར་བྱའོ། །བསྒོམ་ཚང་ར་ལ་རག་ལས་ཅེས་པས་སྟན་དང་ཚང་ར་མ་བྲལ་བར་
བྱའོ༑ །གཞན་ཡང་ཡན་ལག་བཞི་ལ་ཉིང་ལག་བཞི་ཡང་ཡོད་དེ། ཆོག་ཤེས་པའི་ཉིང་
ལག་ཏུ་དགོས་མེད་ཀྱི་དྲག་སྔགས་བགྲང༌། བྱ་བ་བཏང་བའི་ཉིང་ལག་ཏུ་ལས་ཀ་དང་གཡེང་
བ་སྤང༌། འདོད་པ་ཟད་པའི་ཉིང་ལག་ཏུ་ཞེན་པ་བཙན་ལོག་ལ་བཏང༌། སྡོད་ཚུགས་པའི་
ཉིང་ལག་ཏུ་ངོ་བསྲུངས་དང་གཞན་ཟེར་བ་ལ་མི་ཉན།
དེ་ལྟར་ཡན་ལག་དང་ཉིང་ལག་
བརྒྱངས་པས། རྩ་བ་ལ་འཆུགས་རྒྱུ་མི་འོང་སྟེ།
དཔེར་ན་ཡན་ལག་བཞི་ཕྱོགས་སུ་
བརྒྱངས་ན། ལུས་པོ་ལ་འཆུག་རྒྱུ་མི་ཡོང་བ་དང་
ལུས་པོ་ལ་འཆུག་རྒྱུ་མི་ཡོང་བ་དང་འདྲའོ། །དམ་ཚིག་གསུམ་གྱིས་རྒྱས་
བཤད་ལ་གཉིས་ཏེ། སྤྱིའི་རྒྱས་བཤད་དང༌། ངོ་ཏི་སོ་སོའི་རྒྱས་བཤད་དོ། །སྤྱིའི་ཚིག་
ལ་གསུམ། མ་ཡེངས་པར་ཉམས་སུ་བླང་བ་དང༌། ལུས་ངག་ཡིད་གསུམ་ལ་གནོད་པའི་
སྐྱོན་སྤང་བ་དང༌། དམ་ཚིག་མ་ཐུབ་ན་འབྲས་བུ་མི་འབྱིན་པར་བསྟན་པའོ། །དམ་ཡེངས་
པར་ཉམས་སུ་བླང་བ་ནི། ཕྱུགས་མ་འཚོ་བའི་ལུག་རྫི་ཡིས། །ཅེས་པ།
དཔེར་ན་
ཕྱུགས་མ་འཚོ་བའི་ལུག་རྫི་དེ་ས་མཐོ་སརེར་བསྡད་ནས་ལུས་ཀྱི་རྩོལ་པ་མེད་དེ། མིག་གིས་
ཁྲེམས་བསྐྱེད་ནས་ཕྱུགས་མ་ལ་དགྲ་དང་རྐུན་མ་སྤྱང་ཀི་དང་གྲོགས་པོ་ལ་སོགས་པར་མ་ལུས་
སམ་བལྟ་བར་བྱེད་པ་ལྟར། རྟོགས་པ་སྐྱོང་བའི་རྣལ་འབྱོར་པ་དེ་ཡང་། ལུས་ཀྱི་སྤྱོད་པ་
དང་རྩོལ་བ་ལ་ངེས་པ་མེད་དེ། སེམས་ཀྱི་རྟོགས་པའི་དོན་དེ་ལས་མ་ཡེངས་པར་རྣམ་རྟོག་ཕྲ་
རགས་ཀྱི་དགྲ་རྐུན་ལ་བྱ་ར་བྱེད་པའོ། །གཉིས་པ་ལུས་ངག་ཡིད་གསུམ་ལ་གནོད་པའི་སྐྱོན་
སྤང་བ་ནི། སྐྱེས་བུ་གསུམ་ལ་ལས་མི་བཅོལ་ཅེས་པས། ལུས་ཀྱི་ལས་འགྲོ་འདུག་དང་།
ལས་ཀ་ལ་སོགས་པ་ལྷན་མི་བྱ། ངག་དོན་མེད་ཀྱི་གླེང་བླངས་མི་བཏང་། ཡིད་ཆགས་
སྡང་གི་བསམ་མནོ་མི་བཏང་བར། ལུས་ངག་ཡིད་གསུམ་ལ་ལས་མི་བཅོལ་ལོ། །གསུམ་
པ་དམ་ཚིག་མ་བསྲུངས་ན་འབྲས་བུ་མི་འབྱུང་བར་བསྟན་པ་ནི། ལས་དང་ཉོན་མོངས་དབང
མི་བཏང། །ཞེས་པས་དགེ་ལས་སྡིག་ལས་རྣམ་པར་མི་གཡོ་བའི་ལས་གསུམ་ལས།
263

کر
ཆེད་དུ་འཛིན་པ་ཞུགས་ན་ལས་དབང་དུ་ཤོར་བའོ། །ཆགས་སྡང་རྨོངས་གསུམ་སྐྱེས་ན་ཉོན་
མོངས་པའི་དབང་དུ་ཤོར་བ་ཡིན་པས།
ཆིག་ཆོག་མའི་རྒྱལ་སྲིད་ཤོར་བ་ཞེས་བྱ་སྟེ།
འབྲས་བུ་མི་ཐོབ་...ལྷན། པའོ། །དེས་ན་ལས་ཉོན་མོངས་ཀྱི་དབང་དུ་མི་བཏང་བ་གཅེས།
དེ་ལྟར་ལས་དང་ཉོན་མོངས་ཀྱི་དབང་དུ་མི་གཏོང་བའི་གནད་བླ་མའི་ཞལ་ལས་ཤེས་སོ། །ངོ་
ཏི་སོ་སོའི་དམ་ཚིག་ལ་གསུམ། འི་དམ་ཚིག་གསུང་གི་དམ་ཚིག་ཐུགས་ཀྱི་དམ་ཚིག་
གོ༑
ང་བ་ན་ད
།དང་པོ་ནི་དམ་ཚིག་དར་ཅིག་ཉིན་ཅིག་སོགས། གནས་དབེན་ཁྱིམ་དབེན་ཉལ་ས་
དབེན༑ །ཞེས་པས། དར་ཅིག་ཙམ་མམ། ཟླ་བ་ཅིག་ཙམ་མམ། དུས་ཐམས་ཅད་དུ་
དམ་ཚིག་རྒྱུན་ཆད་མེད་པར་བསྲུང༌། དེ་ཡང་གནས་དབེན་ཅེས་པ་ནི། རི་ཁྲོད་ཀྱི་དགོན་
པར་རྒྱུན་དུ་བསྡད། ཁྱིམ་དབེན་ཅེས་པ་ནི་བྲང་ཁང་འགོལ་བ་རེར་བསྡད། ཉལ་ས་དབེན་
ཅེས་པཽ་ནི་བྲང་ཁང་གི་ཡོལ་བས་བཅད་ལ་བསྡད་དོ། །གཉིས་པ་གསོལ་བ་གདབ་ཅིང་ཚང་
རང་བླུད་ཅེས་...ལྷན། པ། རིག་པ་ངར་དང་ལྡན་པས་བླ་མ་ལ་གསོལ་བ་རྒྱུན་དུ་གདབ།
གང་ལ་ཡང་ཉམ་ང་དང་བག་ཚ་མེད་པར་བྱ། གསུམ་པ་ནི། མི་སྨྲ་ལབ་ན་དགོས་མེད་
བྱ༑ །བཅས་པས་དུས་....ལྷན། .ཐམས་ཅད་དུ་སྨྲ་བཅད་བྱ། ལབ་ན་ཡང་དགོས་མེད་ཀྱི་
སྐད་དུ་བྱ། ཆོས་ཀྱི་སྐད་དུ་ལྕགས་ཀྱུ་བྱ་ཅེས་པས། གནས་སྐབས་འགའ་རེར་བླ་མའི་ཆེ་
བ་དང༌།
མཆེད་གྲོགས་ཀྱི་ཆེ་བ་དང་གདམས་ངག་གི་ཆེ་བ་བཤད་ལ། གཞན་གྱིས་བློ་
སྒྱུར་ལ་ལས་དང་པོ་པ་འགྲོངས་པར་བྱ། ལར་དམ་ཚིག་གསུམ་པོ་འདི་གོང་གི་བྱ་བ་བཏང་བ་
དེང་འབྲེལ་བ་ཡིན་ཏེ། ལས་བྱ་དགོས་ཚོ་བྱ། གཏམ་སྨྲ་དགོས་ཚོ་སྨྲ། མི་དགོས་པ་ཚོ་
འཕྲོ་བཅད་ལ་དམ་ཚིག་བསྲུང་ངོ༌། །དམ་ཚིག་གསུམ་པོ་ཁྲིད་དུ་བྱ། །ཞེས་པ་ནི། སྐུ་
གསུང་ཐུགས་ཀྱི་དམ་ཚིག་ལ་ཞག་རེ་རེ་ལག་ལེན་བྱ། གནས་སྐབས་འགའ་རེར་བལྟ་མྱུལ་
བྱ་ཞེས་པ་ནི། རྩ་བ་ལས་མ་གཡོས་པར་འདུག་གམ། ཡན་ལག་བརྒྱངས་སམ། དམ་
ཚིག་ཐུབ་བམ་ལྟམྱུལ་བྱའོ། །དེ་ལྟར་རྩ་བ་གཅིག་པོ་ཐག་ཆོད་ནས། ཡན་ལག་བཞི་པོ་
ཕྱོགས་སུ་བརྒྱངས་ནས། དམ་ཚིག་གསུམ་པོ་བསྲུངས་ནས། ལུང་པ་སྟོང་པ་ཞིག་ཏུ་གྱེར་
གྱིས་སྡོད་པའི་དུས་སུ། རྩ་བའི་ཁྱིམ་རྣམས་བསྲེས་རྒྱུན་ཆད་མེད་པར་ཉམས་སུ་ལེན་ནོ། །
264

བསྲེ་ཐབས་བླ་མའི་ཞལ་ལས་ཤེས་སོ། །
ད་མཇུག་ལ་གསུམ་སྟེ། ཡན་ལག་མཇུག་མཚམས་སྦྱོར་གྱི་ཕོ་ཉ་དང་བཅས་ཏེ་
བསྟན་པ་དང༌། དེ་རྣམས་ཀྱི་འབྲས་བུ་བསྟན་པ་དང༌། ངོ་མཚར་བའི་ཚིག་གོ། །དང་པོ་
ནི་ཡན་ལག་བཞི་པོ་བརྒྱངས་ཞེས་པ།
ཆིག་ཆོག་མ་ལ་གནད་བསྣུན་ན། གཞན་སྣང་
ཐམས་ཅད་དབང་དུ་འདུ་བས། དེ་དུས་སུ་མཚམས་སྦྱོར་གྱི་ཕོ་ཉ་བས་བསྡུ་བ་བཞིའི་ལག་
ལེན་ཤེས་དགོས། གཉིས་པ་དམ་ཚིག་གསུམ་བསྲུང་ཐུབ་ན། ཤ་རིད་ལ་སྦྲང་མ་འདུ་སྟེ་
མཆི༑ ཞེས་པས། རྩ་བ་ཐག་ཆོད་ཡན་ལག་བཞི་བརྒྱངས། དམ་ཚིག་གསུམ་བསྲུངས།
ལས་དང་ཉོན་མོངས་ཀྱི་དབང་དུ་མ་ཤོར་ན་ཤ་རིད་ལ་སྦྲང་མ་འདུས་པ་བཞིན་ནོ། །རྡོ་ཁབ་
ལེན་གྱིས་ལྕགས་སྡུད་པ་བཞིན་དུ། སྣང་མི་སྣང་ཐམས་ཅད་དབང་དུ་འདུའོ། །དབང་དུ་
འདུ་བའི་རྒྱུ་མཚན་ནི། སེམས་ཅན་ཐམས་ཅད་ལོག་རྟོག་ཐ་དད་ཀྱང་སེམས་རྒྱུད་གཅིག་པས་
དབང་དུ་འདུའོ། །སེམས་ཅན་རྣམས་ཀྱི་དབང་པོ་ཁ་ཕྱིར་ལྟས་ཡོད་པ་ལ།ྋརྣལ་འབྱོར་
པའི་དབང་པོ་ནང་ལྟར་ཡོད་པས་དབང་དུ་འདུ་སྟེ། དཔེ་ཅི་དང་འདྲ་ན། བྱིས་པ་ཚན་ཅིག་
རྩེད་མོ་རྩེ་ཞིང་འདུག་པ་ལ། བྱིས་པ་ཅིག་ཁོང་ཚོའི་ཟླ་ལ་མི་འགྲོ་བར་ཕ་ཚད་ཅིག་ཏུ་ཅོག་གེ་
བསྡད་པས། ཅིག་ཁོའི་རྩར་འོངས། གཉིས་ཁོའི་རྩར་འོངས། མཐར་ཐམས་ཅད་ཁོའི་
དབང་དུ་འདུ་བ་དང་འདྲ་བ་ཡིན་ཏེ།
ཁོ་རང་གཞན་གྱི་དབང་དུ་མ་ཤོར་བའི་ཕན་ཡོན་ཡིན།
རང་གཞན་དབང་དུ་ཤོར་བ་དང་། གཞན་རང་དབང་དུ་འདུ་བའི་གནད་ཀ་རྒྱུ་མཚན་འདི་ཡིན་
བྱ་བ་ཞལ་ལས་ཤེས་སོ། །ད་གསུམ་པ་ཨ་ལ་ལ་ཆིག་ཆོག་མ་ཞེས་པ་ནི།ྋ ངོ་མཚར་བའི་
སྐད་ཡིན་ཏེ། འདི་ལྟ་བུའི་གདམས་ངག་རང་གཞན་གཉིས་འགྲུབ་པར་བྱེད་པ། འཇིག་རྟེན་
གྱི་ཁམས་ན་མེད་དོ་ཞེས་པའི་དོན་ཏོ། །འདི་བཀོད་དགེ་བའི་རྩ་བ་གང་ཡོད་དེ། །མ་ལུས་
སེམས་ཅན་སྐུ་གསུམ་རྒྱལ་སར་དབང་བསྡུས་ནས། །ཚོགས་གཉིས་མཐར་ཕྱིན་སྒྲིབ་གཉིས་
དག་གྱུར་པའྀ། །གསང་ཆེན་གོ་འཕང་བླ་མེད་མཆོག་ལ་འགོད། །དཔལ་རྒོད་ཚང་པའི་
ཞལ་སྔ་ནས་གསུང་པ་ལགས་སོ།། །།མངྒ་ལམྦྷ་ཝནྟུ༎ ཤུ་བྷཾ༎
265